
1. Jõe tänav J4 maaüksuse 
munitsipaalomandisse taotlemine
ja sihtotstarbe määramine 
1. Asjaolud ja menetluse käik 
Narva linnas, katastriüksuste 2. Jõe tänav 51101:001:0192 ja 1. Jõe tänav L4 51104:004:0191 vahel on sõidutee, mille kaudu toimub läbisõit seal asuvatele kinnistutele. Tee ei kuulu era- ega juriidilistele isikutele. Kuna teerajatis kasutatakse juurdepääsuteena ja on vajalik liikluse korraldamiseks, siis linn hoolitseb antud tee eest. 

Teerajatise avaliku kasutuse tagamiseks ja korrashoiu korraldamiseks, tuleb antud teealune maa ja selle tee teenindamiseks vajalik maa taotleda Narva linna munitsipaalomandisse. Vastavalt koostatud munitsipaalomandisse taotletava maa asendiplaanile on maaüksuse ligikaudne pindala on 574 m2. Narva Linnavalitsuse 15.11.2017.a korraldusega nr 1120-k on antud maaüksusele määratud aadress Narva linn, 1. Jõe tänav J4.
Narva Linnavolikogu 24.01.2013.a otsusega nr 3 kehtestatud linna üldplaneeringu kohaselt on 1. Jõe tänav J4 maaüksuse maakasutuse juhtotstarbeks teemaa, mis on ettenähtud autotranspordi liiklemiseks kasutatav tänavate või teede maa koos ohutuse tagamiseks ja selle maa korrashoiuks vajalike ehitiste aluse ning neid ehitisi teenindava maaga.

2. Õiguslikud alused
2.1 Maareformi seaduse § 28 lõike 3 kohaselt maa antakse munitsipaalomandisse, kui maa ei kuulu käesoleva seaduse alusel tagastamisele, erastamisele või riigi omandisse jätmisele.
2.2 Narva Linnavolikogu 24.01.2013.a otsusega nr 3 kehtestatud linna üldplaneeringu seletuskirja punkti 3.1 kohaselt üldplaneeringu ellurakendamisel võib olemasolevaid krunte ja kinnistuid kasutada edasi nende senise sihtotstarbe järgi.
2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.
2.4 Juhindudes Maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr155 „Katastriüksuse sihtotstarvete liigid ja nende määramise kord”, Narva linna üldplaneeringust.
3. Otsus
3.1 Taotleda Narva linna munitsipaalomandisse 1. Jõe tänav J4 maaüksus (lisa 1), ligikaudse pindalaga 574 m2. 
3.2 Määrata 1. Jõe tänav J4 maaüksusele katastriüksuse sihtotstarbeks transpordimaa (007;L).
4. Rakendussätted
4.1 Linnavalitsusel esitada Maa-ametile käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.

4.2 Maa-ameti jaatava vastuse korral moodustada Linnavalitsusel käesoleva otsuse punktis 3.1 nimetatud katastriüksus ja kinnitada piirid ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi Kohtumajas 30 päeva jooksul alates jõustumisest.

